প্রতিবারের মতো এবারও আন্দোলনে আইনশৃঙ্খলা রক্ষাকারী বাহিনী প্রতিপক্ষ হয়ে গেল। কিন্তু আইনশৃঙ্খলা রক্ষাকারী বাহিনীর অনেক সদস্যকে দেখলাম কী চমৎকারভাবে শিক্ষার্থীদের কাউন্সেলিং করতে। আবার ব্যাটন দিয়ে পেটাতে থাকা পুলিশও সংখ্যায় কম কিন্তু ছিল না। লাইসেন্স ছাড়া গাড়ি চালানো পুলিশ, মন্ত্রীদেরও দেখা গেছে অনেক। কিন্তু দেশের আইনশৃঙ্খলা রক্ষাকারী বাহিনী তো দেশের মানুষের প্রতিপক্ষ নয়। আমরা ভুলে যাই যে, দিনরাত এক করে রাস্তায় দাঁড়িয়ে আইনশৃঙ্খলা রক্ষাকারী বাহিনী আমাদের জন্যই কাজ করে। ওদের মধ্যে যারা অন্যায় করছে চলুন তাদের ভুল ধরিয়ে দিই, জনসম্মুখে তাদের আনি। কিন্তু গুটি কজনার জন্য সমগ্র আইনশৃঙ্খলা রক্ষাকারী বাহিনীকে হেয় করা কি বুদ্ধিমান সাহসী শিক্ষার্থীদের সাজে? এই নষ্ট গুটি কজনা তো সব সেক্টরেই আছে? আমরা আইন চাই, বাস্তবায়ন চাই— কিন্তু আইন লঙ্ঘন করে নয় নিশ্চয়ই? এই আন্দোলনের উদ্দেশ্যই তো তাই।